ՈՒԵՖԱ-ի մարզադաշտերի վարկանիշ

**ՈՒԵՖԱ-ի մարզադաշտերի վարկանիշ,**  ՈՒԵՖԱ-ի կանոնակարգ, որ որոշում է, թե որ կատեգորիային է պատկանում մարզադաշտը (նախկինում ՈՒԵՖԱ-ն կատեգորիաների փոխարեն մարզադաշտերը դասակարգվում էին ըստ աստղերի քանակի): Ներկա ժամանակում եվրոպական մարզադաշտերը կարող են դասակարգվել ըստ 1-ին, 2-րդ, 3-րդ և 4-րդ կատեգորիաների (մինչ 2010/11 մրցաշրջանը կատեգորիան կոչվել է Էլիտնա)։ Համակարգը ներդրվել է 2006 թվականին, մինչ այդ ՈՒԵՖԱ-ն օգտագործել է մարզադաշտերի 5-աստղանի վարկանիշային համակարգը։

## Կատեգորիաների միջև հիմնական տարբերություններ

## Կատեգորիաների համապատասղանության չափանիշներ
### 1-ին կարգի համապատասխանության չափանիշներ

1-ին կատեգորիայի կարգավիճակ ստանալու համար մարզադաշտը պետք է համապատասխանի հետևյալ չափանիշներին՝
* Ֆուտբոլային դաշտի չափսը՝ 100-105 մ երկարություն, 64-68 մ լայնություն։
* Լուսավորության հզորությունը համաձայնեցված է հեռուստատեսային ընկերության հետ, որը ցուցադրում է։
* 20 տեղ VIP ավտոկայանատեղում։
* Մարզադաշտում կանգնած տեղերի առկայություն։
* 200 նստատեղ, 50 տեղ VIP հանդիսատեսի համար և 10 տեղ հյուրընկալ թիմի երկրպագուների համար։
* ԶԼՄ-ների աշխատանքային գոտու 50 քառակուսի մետր տարածք։
* 4 քառակուսի մետր նվազագույնը 1 տեսախցիկի հեռուստատեսային տեսախցիկների հարթակների տարածության համար։
* Մամուլի տաղավարում 20 տեղ, որից 5-ը՝ սեղաններով։
* 2 տեղ սպորտային մեկնաբանների համար։
* Հեռուստատեսային ստուդիա, որը կարող է վերասարքավորվել։
* Հեռուստատեսային հեռարձակումների միկրոավտոբուսների կայանման տեղերի տարաք՝ հավասար 100 քառակուսի մետրի։
* Նվազագույնը 1 տեղ մամուլի ասուլիսի դահլիճում։

### 2-րդ կարգի համապատասխանության չափանիշներ
2-րդ կատեգորիայի կարգավիճակ ստանալու համար մարզադաշտը պետք է համապատասխանի հետևյալ չափանիշներին՝
* Ֆուտբոլային դաշտի չափսը՝ 100-105 մ երկարություն, 64-68 մ լայնություն։
* Լուսավորման հզորությունը՝ 800 լյուքս + դաշտի լուսավորում։
* 50 տեղ VIP ավտոկայանատեղում։
* Բոլոր տեղերը նստելու համար են, առնվազն 1500 նստատեղ, 100 տեղ VIP հանդիսատեսի համար և 20 VIP տեղ հյուրընկալվող թիմի երկրպագուների համար։
* ԶԼՄ-ների աշխատանքային գոտու տարածք՝ 100 քառակուսի մետր 50 անձի համար։
* Հեռուստատեսային տեսախցիկների հարթակների տարածք՝ 6 քառակուսի մետր՝ 2 տեսախցիկի համար։
* Մամուլի տաղավարում 20 տեղ, որից 10-ը՝ սեղաններով։
* 3 տեղ սպորտային մեկնաբանների համար։
* Հեռուստատեսային ստուդիայի առկայություն։
* Հեռուստատեսային հեռարձակումների միկրոավտոբուսների կայանման տեղերի տարաք՝ հավասար 200 քառակուսի մետրի։
* 30 տեղ մամուլի ասուլիսների սենյակում։

### 3-րդ կարգի համապատասխանության չափանիշներ
3-րդ կատեգորիայի կարգավիճակ ստանալու համար մարզադաշտը պետք է համապատասխանի հետևյալ չափանիշներին՝
* Մարզադաշտը պետք է ունենա առնվազն 20 քառակուսի մետր մակերեսով մրցավարական սենյակ, որը պետք է ունենա նվազագույնը երկու ցնցուղ, մեկ անհատական զուգարան, վեց աթոռ և սեղան։
* Մարզադաշտը պետք է հագեցած լինի լուսավորման համակարգով, որն ապահովում է նվազագույնը 1200 լյուքս լուսավորություն անշարժ տեսախցիկների համար և 800 լյուքս՝ շարժական տեսախցիկների։
* Որպեսզի երաշխավորվի, որ խաղը կարող է շարունակվել էլեկտրաէներգիայի անջատման դեպքում, մարզադաշտը պետք է ունենա պահուստային էլեկտրաէներգիայի անկախ մատակարարում, որն ապահովում է համարժեք լույսի առնվազն երկու երրորդը:
* Մարզադաշտը պետք է ունենա առնվազն 4500 տեղ:
* Մարզադաշտը պետք է ունենա հսկիչ կետ, որն ապահովում է մարզադաշտի ներսում լավ տեսանելիություն և հագեցած է կապի միջոցներով։
* Մարզադաշտը պետք է ունենա առնվազն 250 VIP տեղ, որոնցից 50-ը պետք է վերապահված լինեն հյուրերի թիմի համար։
* Մարզադաշտը պետք է ունենա առնվազն 100 քառակուսի մետր աշխատանքային միջավայր՝ նվազագույնը 50 ԶԼՄ ներկայացուցիչների տեղավորման համար։ Պետք է նախատեսված լինի աշխատանքային տարածք առնվազն 15 լուսանկարիչների տեղավորման համար, եթե հնարավոր է առանձին, լիովին կահավորված աշխատանքային գոտի։ Հիմնական հարթակը պետք է լինի առնվազն 6 մ՝ երկու տեսախցիկ տեղադրելու համար։
* Զանգվածային լրատվության միջոցների ներկայացուցիչների համար նախատեսված մամուլի տաղավարը պետք է ունենա առնվազն 50 տեղ, որոնք պետք է կահավորված լինեն սեղաններով։
* Մարզադաշտը պետք է ունենա առնվազն հինգ տեղ՝ մեկնաբանների աշխատաքնի համար։
* Մարզադաշտը պետք է կահավորված լինի առնվազն երկու հեռուստատեսային ստուդիաներով՝ 5 մ երկարությամբ, 5 մ լայնությամբ և 2,3 մ բարձրությամբ
* Մարզադաշտը պետք է ունենա շարժական հեռուստակայանի համար նախատեսված առնվազն 200 մ² մակերեսով տարածք։
* Մարզադաշտը պետք է ունենա մամուլի ասուլիսների սրահ կամ հատուկ տարածք ԶԼՄ-ների համար։
* Աշխատանքային տարածքը պետք է լինի մատչելի, հագեցած սեղանով, տեսախցիկների հարթակով, բեմով, ձայնային համակարգով և աթոռներով։ Այս սենյակը պետք է ունենա առնվազն 50 տեղ լրատվամիջոցների ներկայացուցիչների համար։
* Հանդերձարանների և կայանատեղերի միջև ընկած տարածքները պետք է հասանելի լինեն և վերապահված թիմային ավտոբուսների համար։

### 4-րդ կարգի համապատասխանության չափանիշներ
4-րդ կարգի մարզադաշտերի տարողունակությունը պետք է լինի առնվազն 8000 հանդիսատես և համապատասխանի որոշ այլ լրացուցիչ չափանիշների:. 

3-րդ կատեգորիայի կարգավիճակ ստանալու համար մարզադաշտը պետք է համապատասխանի հետևյալ չափանիշներին՝
* Տրիբունաների բոլոր տեղերը պետք է լինեն նախատեսված նստելու համար, մարզադաշտի նվազագույն տարողությունը՝ 8000 նստատեղ՝ հագեցած անհատական նստատեղերով։
* Դաշտի չափսերը 105 x 68 մետր են (հնարավոր են փոքր շեղումներ), իդեալական հարթ մակերես և առկա է ջրահեռացման համակարգ։
* Խաղադաշտը պետք է լինի կա՛մ խոտածածկ, կա՛մ արհեստական, որն անցել է ՖԻՖԱ-ի լիցենզավորում։
* Նվազագույնը 13 տեղ յուրաքանչյուր պահեստային նստարանին։
* Առաջնակարգ հանդերձարաններ թիմերի և մրցավարական անձնակազմի համար՝ նվազագույնը 25 հոգու հաշվարկով յուրաքանչյուր թիմի համար։
* Մարզադաշտում դոպինգի օգտագործման համար արյան անալիզ վերցնելու և առաջին բուժօգնություն ցուցաբերելու մասնագիտացված սենյակի առկայությունը։
* Ներքին հսկողության տեսախցիկների ամբողջ համակարգի անխափան աշխատանք, որն ամբողջությամբ ընդգրկում է մարզադաշտում գտնվող բոլոր հանդիսատեսներին և մարզադաշտը շրջապատող տարածքը, տեսահսկման մասնագիտացված սենյակի առկայություն։
* Մարզադաշտի տաղավարում 500 VIP հյուրերի և 75 լրագրողների տեղավորման հնարավորություն։
* Լուսավորման համակարգ՝ 1400 լյուքս հզորությամբ։
* Մարզադաշտում երեք հեռուստատեսային ստուդիաների առկայություն։
* Հեռուստատեսային հեռարձակումների միկրոավտոբուսների կայանման տեղերի մակերեսը պետք է լինի 1000 քառակուսի մետր։
* Նվազագույնը 75 տեղ մամուլի ասուլիսների դահլիճում։
* 150 տեղ VIP ավտոկայանատեղում։
* Հետխաղյա հարցազրույցների համար 4 դիրք։
* 25 տեղ սպորտային մեկնաբանների համար։

## Օգտագործում
Համաձայն ՈՒԵՖԱ-ի Չեմպիոնների լիգայի և ՈՒԵՖԱ-ի Եվրոպայի լիգայի կանոնակարգի, այդ մրցումների շրջանակներում հանդիպումներ անցկացնելու համար՝ առաջին, երկրորդ և երրորդ որակավորման փուլերում, մարզադաշտերը պետք է համապատասխանեն առնվազն 2-րդ կատեգորիայի չափանիշներին։ Կիսաեզրափակիչ խաղը պետք է անցկացվի նվազագույնը 3-րդ կարգի մարզադաշտում, եզրափակիչը կարող է անցկացվել միայն 4-րդ կարգի մարզադաշտում։

ՈՒԵՖԱ-ի Սուպերգավաթն անց է կացվել մարզադաշտում, որը համապատասխանում է ներկա կանոնների 3-րդ կատեգորիային։

Մինչև 21 տարեկանների հավաքականների միջև Եվրոպայի առաջնությունն անց է կացվում 2-րդ կատեգորիայի չափանիշներին համապատասխանող մարզադաշտերում։ Այս մրցույթի եզրափակիչ փուլը պետք է անցկացվի նվազագույնը 3-րդ կատեգորիայի մարզադաշտերում։ ՈՒԵՖԱ-ի կանանց Չեմպիոնների լիգայի հանդիպումների որակավորման փուլը, ինչպես նաև եզրափակիչ խաղերը, մինչև կիսաեզրափակիչ, կարող են անցկացվել 1-ին կատեգորիայի մարզադաշտում։

### Լրացուցիչ տվյալներ
Եթե մարզադաշտում առկա են տանիքի շարժական տարրեր, ապա այդ տարրերի օգտագործումը յուրաքանչյուր առանձին դեպքում կարգավորվում է ՈւԵՖԱ-ի պատվիրակության ներկայացուցիչների և տվյալ հանդիպման գլխավոր մրցավարի միջև խորհրդակցությունների ընթացքում:

Չնայած նրան, որ էլիտար դասի մարզադաշտի նվազագույն նստատեղերի քանակը որոշվում է 8000 թվով, Եվրոպայի լիգայի եզրափակիչների համար երբեք չի ընտրվել 40 000-ից պակաս տեղ ունեցող մարզադաշտ, իսկ ՈՒԵՖԱ-ի Չեմպիոնների լիգայի եզրափակիչների համար չի ընտրվել մարզադաշտ, որն ունի երկրպագուների համար նախատեսված 60 000-ից պակաս նստատեղ: Ներկայումս ընտրության այս պարամետրերը պաշտոնապես կարգավորվում են կանոնների խմբագրմամբ, որը հրապարակվել է 2006 թվականին՝ ՈՒԵՖԱ-ի Չեմպիոնների լիգայի 2007 թվականի եզրափակչի համար, ՈՒԵՖԱ-ի նախագահ Միշել Պլատինին հայտարարել է, որ կցանկանար հետագայում տեսնել եվրոպական գավաթների եզրափակիչ հանդիպումների անցկացումը առնվազն 70 000 նստատեղ ունեցող մարզադաշտերում՝ անվտանգության նկատառումներից ելնելով: 2010 և 2011 թվականների Չեմպիոնների լիգայի եզրափակիչ խաղերն ընդունած մարզադաշտերը՝ Մադրիդի «Սանտյագո Բերնաբեու» և «Ուեմբլին», տեղավորում են ավելի քան 70 000 հանդիսական, ինչպես նաև Հռոմի «Օլիմպիական մարզադաշտը», որն ընդունել է 2009 թվականի Չեմպիոնների լիգայի եզրափակիչը։ «Ուեմբլին», որն ընդունել է 2011 թվականի Չեմպիոնների լիգայի եզրափակիչը, կարող է տեղավորել 90 000 հանդիսականի։ Մյունխենի «Ալյանց Արենան», որն ընդունել է 2012 թվականի մայիսի 19-ին Չեմպիոնների լիգայի եզրափակիչը, տեղավորում է 75 000 հանդիսականի։

## Ծանոթագրություն

## Արտաքին հղումներ
* ՈՒԵՖԱ-ի մարզադաշտերի դասակարգման կանոնակարգ

Կատեգորիա:ՈՒԵՖԱ
Կատեգորիա:Սպորտի համաշխարհային դասակարգումներ
Կատեգորիա:Ֆուտբոլային եզրույթներ
Կատեգորիա:Ֆուտբոլային մարզադաշտեր
Կատեգորիա:Ֆուտբոլը Եվրոպայում